《雪中忆昔五首》
元代·方回

忆昔浮蛆醉玉醅，天寒一日饮千杯。
危楼拥妓临晴雪，联马呼僧认野梅。
岂料暮年纫败絮，尚容永夜画残灰。
间关幸脱干戈死，落魄佯狂自可哀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。